b'\n_START_ARTICLE_\nThe Rutles\n_START_SECTION_\nHistorien\n_START_PARAGRAPH_\nI 1976 sendte BBC2 tv-showet Rutland Weekend Television med Eric Idle og Neil Innes en sketch, der introducerede bandet The Rutles, der i en n\xc3\xa6r-parodi optr\xc3\xa5dte som The Beatles i tiden omkring A Hard Day\'s Night. The Rutles optr\xc3\xa5dte i andre sammenh\xc3\xa6nge i Rutland Weekend Television, og som et spin-off blev via det amerikanske tv-show Saturday Night Live produceret en mockumentary med titlen The Rutles: All You Need Is Cash. Filmen havde medvirken af en r\xc3\xa6kke profiler fra Saturday Night Live, herunder John Belushi, Dan Aykroyd og Bill Murray, ligesom en r\xc3\xa6kke kendte musikere medvirkede, bl.a. George Harrison, Mick Jagger, Paul Simon og Ron Wood. _NEWLINE_Filmen opn\xc3\xa5ede succes i Europa og siden i USA, og har i dag opn\xc3\xa5et kultstatus._NEWLINE_Det musikalske omdrejningspunkt i The Rutles var Neil Innes, der skrev musikken st\xc3\xa6rkt inspireret af The Beatles\' sange._NEWLINE_The Rutles var aktive i \xc3\xa5rene 1975-78, men blev gendannet i forbindelse med udgivelsen af The Beatles Anthology i 1996, hvor The Rutles udsendte et "spoof" under navnet Archaeology. The Rutles var herefter aktive i 1996-97, og blev kortvarigt gendannet i 2002 og har sporadisk optr\xc3\xa5dt ved koncerter i England, herunder en afskedskoncert i 2007 samt enkelte koncerter i 2014.\n_START_SECTION_\nThe Rutles (1978)\n_START_PARAGRAPH_\nThe Rutles var soundtracket til filmen The Rutles: All You Need Is Cash og indeholdt 14 sange. Albummet blev senere genudgivet p\xc3\xa5 CD og indeholdt en r\xc3\xa6kke sange, der ikke var medtaget p\xc3\xa5 det oprindelige vinylalbum. _NEWLINE_Cover og inner sleeve havde referencer til en r\xc3\xa6kke fiktive Rutles-album, herunder Tragical History Tour and Let It Rut"\'.\n_START_SECTION_\nThe Rutles Archaeology (1996)\n_START_PARAGRAPH_\nTre af de fire oprindelige musikere fra soundtracket i 1978 \xe2\x80\x94 Innes, Halsey and Fataar \xe2\x80\x94 gendannede i 1996 the Rutles og indspillede album nr. 2, Archaeology, der var et spoof af The Beatles Anthology albummerne. Den fjerde "rigtige" Rutle, Ollie Halsall, var d\xc3\xb8d i Spanien i 1992. Eric Idle var inviteret med, men Idle afslog.\n_START_SECTION_\nTvister om copyright\n_START_PARAGRAPH_\nEfter udgivelsen af The Rutles f\xc3\xb8rste album i 1978 sags\xc3\xb8gte ATV Music, der dengang var indehaver af udgiverrettighederne til Beatles sangkataloget, Neil Innes for kr\xc3\xa6nkelse af ophavsretten til Beatles oprindelige v\xc3\xa6rker. Innes bestred, at Beatles\' ophavsrettigheder var kr\xc3\xa6nket, men forligte sagen, s\xc3\xa5ledes at ATV modtog halvdelen af royalties, ligesom sangene skulle krediteres Lennon/McCartney/Innes p\xc3\xa5 de 14 sange p\xc3\xa5 albummet. Ved den f\xc3\xb8rste udgave af CD-udgivelsen af The Rutles, var de seks numre, der ikke var udgivet p\xc3\xa5 den oprindelige LP (men som var med i filmen) krediteret alene til Innes: "Baby Let Me Be", "Between Us", "Blue Suede Schubert", "Get Up And Go", "Goose Step Mama", and "It\'s Looking Good".  Ved et nyt optryk af CD\'en i 2007 p\xc3\xa5 Rhino/Warner Brothers er alle sange, inklusive de 14 oprindelige, krediteret alene til Neil Innes.'